Diari Oficial de la Generalitat Valenciana


Sumari del DOGV 6599, del 01-09-2011 (2011/8460)

RESOLUCIÓ de 21 de juliol de 2011, per la qual es modifiquen els annexos I i II de la Resolució de 7 de juny de 2011, de la Direcció General d'Ordenació i Centres Docents, de la fase A, de la convocatòria d'ajudes per a l'adquisició de llibres de text, per a l'alumnat d'Educació Secundària Obligatòria escolaritzat en un centre públic o privat concertat a la Comunitat Valenciana per al curs 2011-2012.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6599

Data del DOGV
:   01-09-2011

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2011/8460


Data del document
:   21-07-2011

Organisme emissor
:   Conselleria d'Educació, Formació i Ocupació

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 21 de juliol de 2011, per la qual es modifiquen els annexos I i II de la Resolució de 7 de juny de 2011, de la Direcció General d'Ordenació i Centres Docents, de la fase A, de la convocatòria d'ajudes per a l'adquisició de llibres de text, per a l'alumnat d'Educació Secundària Obligatòria escolaritzat en un centre públic o privat concertat a la Comunitat Valenciana per al curs 2011-2012. [2011/8460]  
Per Resolució de 7 de juny de 2011 (DOCV núm. 6539, de 9 de juny) de la Direcció General d'Ordenació i Centres Docents, es resol la convocatòria d'ajudes de la fase A, previstes en l'Orde 93/2010, de 14 de desembre, de la Conselleria d'Educació (DOCV núm. 6428, de 30 de desembre), per la qual es convoquen ajudes per a l'adquisició de llibres de text per als alumnes que cursen Educació Secundària Obligatòria escolaritzats en un centre públic o privat concertat de la Comunitat Valenciana, per al curs 2011-2012.  
Després de la resolució, s'han produït canvis en les situacions d'alguns alumnes en alguns casos, perquè han de repetir 6t curs d'Educació Primària, per la qual cosa no els correspondria l'ajuda de llibres de text per a Educació Secundària Obligatòria; en altres casos perquè no s'han matriculat en el centre que fa necessària esta modificació. Estos alumnes han de ser exclosos de l'annex I de beneficiaris i inclosos en l'annex II de no beneficiaris. Al mateix temps s'han corregit errors produïts en la tramitació.  
Per totes estes raons, és necessari modificar l'annex I, de beneficiaris, per a incloure l'alumnat afectat per un error en la tramitació, i l'annex II pels motius abans indicats.  
D'acord amb el que establix la disposició final primera de l'Orde 93/2010, de 14 de desembre, de la Conselleria d'Educació abans esmentada, en què es delega en la Direcció General d'Ordenació i Centres Docents l'autorització per a dictar les resolucions necessàries per a l'execució de l'esmentada orde, resolc:  
  
Primer  
Modificar l'annex I de la Resolució de 7 de juny de 2011, abans mencionada, de la Direcció General d'Ordenació i Centres Docents, de la convocatòria d'ajudes per a l'adquisició de llibres de text per a l'alumnat que cursa Educació Secundària Obligatòria en un centre públic o privat concertat, per al curs 2011-2012, fase A, per a incloure com a beneficiari de l'ajuda per a l'adquisició de llibres de text l'alumnat que apareix en l'annex I que acompanya esta resolució.  
  
  
Segon  
Modificar l'annex II de l'esmentada Resolució de 7 de juny de 2011, de la Direcció General d'Ordenació i Centres Docents, de la convocatòria d'ajudes per a l'adquisició de llibres de text, per a incloure l'alumnat que figura en l'annex II d'esta resolució, pels motius que s'especifiquen per a cada alumne en el mateix annex II que acompanya esta resolució.  
  
Tercer  
Determinar que el crèdit destinat a les ajudes per a l'adquisició dels llibres de text de la fase A amb esta modificació és d'91.244.474,00 euros, amb càrrec a la línia de subvenció T0067000, denominada «Gratuïtat llibres de text», del capítol IV de la secció, servici, centre gestor i programa 57.51.70.365.12 d'Educació Primària, de la Llei 17/2010, de 30 de desembre, de Pressupostos de la Generalitat per a l'exercici 2011 (DOCV núm. 6429, de 31 de desembre), d'acord amb l'Orde 34/2011, de 18 de maig, de la Conselleria d'Educació (DOCV núm. 6528, de 25 de maig).  
  
Quart  
Les modificacions introduïdes determinen que el nombre d'alumnat beneficiari d'estes ajudes és de 105.631, i l'import total d'92.621.892,00 euros. La quantia individual de l'ajuda serà com a màxim de 105 euros, d'acord amb l'esmentada Orde 34/2011, de 18 de maig, de la Conselleria d'Educació.  
  
Quint   
Ordenar l'exposició de les llistes a què fa referència l'apartat primer, i la publicació de la present resolució en el tauler d'anuncis dels centres docents, el dia 1 de setembre de 2011.  
  
Sext  
Esta resolució es publicarà en el Diari Oficial de la Comunitat Valenciana i la resolució i les llistes definitives en les direccions territorials de la Conselleria d'Educació, Formació i Ocupació de València, Alacant i Castelló, així com en la pàgina d'Internet .  
  
Sèptim  
La resolució produirà efectes des de l'endemà de la publicació en el Diari Oficial de la Comunitat Valenciana.  
De conformitat amb els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei reguladora de la jurisdicció contenciosa administrativa, contra la present resolució, que posa fi a la via administrativa, es podrà interposar potestativament un recurs de reposició o bé plantejar directament un recurs contenciós administratiu, en els terminis i davant dels òrgans que s'indiquen a continuació:  
  
a) El recurs de reposició haurà d'interposar-se davant del conseller d'Educació, Formació i Ocupació, en el termini d'un mes a comptar de l'endemà de la publicació en el Diari Oficial de la Comunitat Valenciana.  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana, en el termini de dos mesos a comptar de l'endemà de la publicació en el Diari Oficial de la Comunitat Valenciana o a partir de l'endemà del dia en què es notifique la resolució expressa del recurs de reposició o en què este haja d'entendre's presumptament desestimat.  
  
València, 21 de juliol de 2011.- El director general d'Ordenació i Centres Docents: Rafael Carbonell Peris.